മോദിയുടെ വാക്കുകള് ശ്രദ്ധിച്ച് ഇന്ത്യ... അഫ്ഗാനിസ്ഥാനില് നിലപാട് കടുപ്പിച്ചു... സ്ഥിതി വിലയിരുത്തി പ്രധാനമന്ത്രി... സുപ്രധാന നീക്കം അഫ്ഗാനില് കാര്യങ്ങള് ആകെ മാറി മറിയുന്ന സ്ഥിതിയാണ് ഇപ്പോഴുള്ളത്. ഇന്ന് പറയുന്ന വാക്ക് നാളെ മാറ്റന്നതില് തിടുക്കം കൂട്ടുകയാണ് നിലവില് നേതാക്കള് ചെയ്യുന്നത്. ഇതിനോട് യാതൊരു കാരണവശാലും യോജിക്കാന് കഴിയാതെ നില്ക്കുകയാണ് ഇന്ത്യയുള്പ്പെടെയുള്ള നേതാക്കള്. അഫ്ഗാനിസ്ഥാനിലെ സ്ഥിതി സങ്കീര്ണ്ണമായി തുടരുന്നത് വിലയിരുത്താന് പ്രധാനമന്ത്രിയുടെ അദ്ധ്യക്ഷതയില് യോഗം നേരത്തേ ചേര്ന്നിട്ടുണ്ടായിരുന്നു. പാക് ചാര സംഘടനയായ ഐഎസ്ഐ അഫ്ഗാനിസ്ഥാനില് നടത്തുന്ന പരസ്യ ഇടപെടലും യോഗം വിലയിരുത്തിയിട്ടുണ്ട് എന്നാണ് അറിയാന് കഴിയുന്നത്. അഫ്ഗാനിസ്ഥാനില് എത്തിയ പാക് ചാര സംഘടന ഐഎസ്ഐയുടെ മേധാവി ലഫ്റ്റനന്റ് ജനറല് ഫയിസ് ഹമീദ് സര്ക്കാര് രൂപീകരണത്തിനായി അവിടെ തുടരുകയാണ്. വടക്കന് പ്രവിശ്യയിലെ സംഘര്ഷത്തിലും താലിബാനെ പാകിസ്ഥാന് സഹായിക്കുകയാണ്. താലിബാനും ഹഖ്ഖാനി നെറ്റ് വര്ക്കും തമ്മിലുള്ള തര്ക്കം തീര്ക്കാനുള്ള ഇടപെടലും ഐസ്ഐ നടത്തുന്നു എന്നാണ് സൂചന. ഈ സാഹചര്യത്തിലാണ് പ്രധാനമന്ത്രി നരേന്ദ്ര മോദി അടിയന്തിര യോഗം വിളിച്ച് സ്ഥിതി വിലയിരുത്തിയത്. പ്രതിരോധ മന്ത്രി രാജ്നാഥ് സിംഗും ആഭ്യന്തര മന്ത്രി അമിത് ഷായും യോഗത്തില് പങ്കെടുത്തു എന്നും അറിയാന് കഴിയുന്നുണ്ട്. വടക്കന് പ്രവിശ്യയിലെ നേതാക്കള് ഇന്ത്യയുമായുള്ള ബന്ധം തുടരുന്നുണ്ട് എന്ന് തന്നെയാണ് നിലവില് ലഭിക്കുന്ന സൂചന. താലിബാനോടുള്ള പഴയ അകല്ച്ച വേണ്ടെന്നും അവരെ അംഗീകരിക്കണമെന്നും മുന് വിദേശകാര്യമന്ത്രി യശ്വന്ത് സിന്ഹ നിര്ദ്ദേശിച്ചിട്ടുമുണ്ട്. അഫ്ഗാനില് കുടുങ്ങിയവരെ തിരികെ എത്തിക്കുന്ന കാര്യവും ചര്ച്ചയായി മാറി. അഫ്ഗാനിസ്ഥാനിലെ പൗരന്മാര് ഇന്ത്യയിലേക്ക് വരുന്നത് തടയില്ലെന്ന് നേരത്തെ കേന്ദ്രം നിലപാടെടുത്തിരുന്നു. നേരത്തെ നല്കിയ വിസകള് റദ്ദാക്കിയ സര്ക്കാര് ഇ വിസയ്ക്ക് സൗകര്യം ഏര്പ്പെടുത്തി. ഇന്ത്യയിലുള്ള അഫ്ഗാന് പൗരന്മാര് മറ്റു രാജ്യങ്ങളിലേക്ക് പോകാന് അനുമതിക്ക് യുഎന് ഓഫീസിനു മുന്നില് സമരത്തിലാണ്. ഇവരുടെ യാത്ര ഇന്ത്യ കൂടി അറിഞ്ഞു വേണം എന്നതാണ് പുതിയ നിര്ദ്ദേശം. അഫ്ഗാന് എംപി രംഗീന കര്ഗറിനെ വിമാനത്താവളത്തില് തിരിച്ചയച്ചത് വിവാദമായിരുന്നു. ഈ സാഹചര്യത്തില് ആരെയെങ്കിലും തിരിച്ചയക്കുന്നത് ഉന്നതതലത്തില് അറിഞ്ഞേ പാടുള്ളു എന്ന് നിര്ദ്ദേശിച്ചിരിക്കുന്നത്. അടുത്തയാഴ്ച നടക്കുന്ന ഷാങ്ഹായി സഹകരണ ഉച്ചകോടിയില് പ്രധാനമന്ത്രി നരേന്ദ്ര മോദി തന്നെ അഫ്ഗാന് വിഷയത്തിലെ നിലപാട് വ്യക്തമാക്കിയേക്കും. പാകിസ്ഥാന്റെ ചാര സംഘടനയുടെയും ഭീകരഗ്രൂപ്പുകളുടെയും ഇടപെടലില് ഉള്ള അത്യപ്തിയാകും ഇന്ത്യ അറിയിക്കുക.